ང་ཚོ་ཐོག་མར་རྒྱ་གར་ལ་གསར་དུ་འབྱོར་བའི་སྐབས་ལུང་པ་དང་ཕྱོགས་སྒྲིག་གི་མིང་མའྀ་མིང་གི་ཐོག་ལ་སྦྱོར་བའི་སྐབས་ཤིག་ཤར་བ་རེད།དངོས་སུ་བྱུང་བའི་གནས་ཚུལ་དེ་ངས་གསལ་པོར་བཤད་ན་འགལ་བ་ཡོད་རྒྱུ་མ་རེད་བསམས།དཔེར་ན།ང་ལྟ་བུ་ཡིན་ན་ང་ཚོའི་ལུང་པའི་ནང་དུ་ཀིརྟི་ཟེར་བའི་ལུང་པ་ཞིག་མེད་པ་མི་རྙིང་པ་མང་ཆེ་བས་མཁྱེན་གྱི་རེད།ཀིརྟིའི་སྒྲོན་དཀར་ལྷ་མོ་ཟེར་བ་དང༌།ཀིརྟིའི་བཀྲ་ཤིས་དོན་གྲུབ་ཅེས་པ་ལྟ་བུའི་མིང་ཞིག་ཆེད་དུ་མངགས་ནས་ང་ཚོའི་མི་ཐོག་རྙིང་པ་ཚོས་བཏགས་ནས་བཟོས་ཏེ་ཡིག་ཆ་ཡོངས་རྫོགས་ལ་བྲིས་པ་རེད།དེ་བཞིན་མདོ་སྨད་ཀྱི་མི་མང་པོ་ཞིག་གིས་འདི་ལྟར་ཕྱོགས་འཐེན་དུ་འགྲོ་གཞིའི་མི་མིང་བེད་སྤྱོད་བཏང་སྟེ་ལག་འཁྱེར་ཡོངས་རྫོགས་ཀྱི་སྒང་ལ་བྲིས་པ་རེད།འདི་ལྟར་བྲིས་པ་དེས་ང་ཚོའི་ནང་ཁུལ་ལ་མཐོང་ཕྱོགས་མ་བདེ་བ་ཞིག་བཟོས་པ་མ་གཏོགས་རང་གཞན་ཀུན་ལ་ཕན་ཐོགས་བྱུང་མེད།སྐབས་ཤིག་ནས་མིང་འབྲི་སྟངས་དེ་རིགས་ཡལ་བ་ལྟ་བུར་གྱུར་ཡོད་ནའང༌།དེང་སང་རིགས་ཤིག་གིས་བསྐྱར་དུ་མིང་དེ་རིགས་ཕྲན་བུ་སྦྱར་ཡོང་གི་འདུགནང་ཁུལ་ལ་འཐེན་འཁྱེར་དང་འགལ་ཟླར་འགྲོ་གཞིའི་མིང་ཚིག་འདི་རིགས་སྦྱར་བས་རང་གཞན་སུ་ལ་ཡང་ཕན་ཐོགས་མེད།རང་རང་ལུང་པ་དང་གྲོང་སྡེ་གང་ནས་ཡིན་པ་དེ་གང་ནས་ཡིན་པ་ཤེས་བྱེད་དུ་སྦྱར་ན་འགྲིག་པ་མ་གཏོགས་སྔ་མོའི་ཚོགས་སྡེ་དང་གཤོག་ཁག་འཐེན་འཁྱེར་ལ་འགྲོ་གཞིའི་མིང་དེ་རིགས་མིའི་མིང་གི་ཐོག་ལ་མ་སྦྱར་ན་ཡག་པོ་ཡོད་པ་རེད་ཅེས་ཞུ་འདོད་བྱུང༌།